6 mm Optimum

6 mm Optimum er et patronkonsept som ble popularisert i 1999 av forfatteren Stanley C. Crist.

Historie 
Crist argumenterte for innføring av en 6 mm-patron som skulle erstatte og fylle rollen til både 5.56×45 mm NATO og 7.62×51mm NATO ved å ha nær samme vekt og rekyl som 5.56x45 mm-patronen og terminalballistikken til 7.62x51 mm-patronen, slik at samme patron kunne brukes både i vanlige infanteririfler, maskingevær og skarpskyttervåpen.

Ballistikk 
Crist sine spesifikasjoner for 6 mm Optimum var at man med en 6.5 grams kule skulle oppnå følgende ballistikk:

 Utgangshastighet: 880 m/s
 Hastighet på 1200 m: 350 m/s (litt over lydens hastighet, muligens for å unngå transsonisk fart)
 Utgangsenergi: 2531 J
 Energi på 1200 m: 397 J
 Flyvetid til 1200 m: 2.21 sekund
 Utslag på 1200 m: 3.8 m i 4.5 m/s vindstyrke
 Maksimal høyde på kulebane: 6.2 m

Crist mente at beregninger selv med konservativ utgangshastighet på 6 mm Optimum gav ballistikk som var overlegen både 5.56 og 7.62 NATO når det kom til hastighet på 1200 meter, flyvetid, vindpåvirkning og kulebanehøyde.

Se også 
 6 mm PPC
 6 mm AR
 6 mm ARC
 6.5×47mm Lapua
 6 mm kaliber
 Liste over riflepatroner

Referanser 

Patroner